stanford-oval/wikipedia huggingface dataset:
קרב סלמיס
רקע

הקרב הימי בסלמיס הוא נקודת השיא של מערכה גדולה שניטשה במשך עשרות שנים בין ממלכת פרס לבין הפוליס של יוון העתיקה, ונקראת בשם מלחמת יוון-פרס. כישלון המתקפות הפרסיות הקודמות בשנת 492 לפנה"ס בעקבות טביעתו של הצי הפרסי, ובשנת 490 לפנה"ס בתבוסה בקרב מרתון, הניעו את חשיארש מלך פרס לשלוח צבא גדול ליוון בניסיון להכניעה. צבא פרס נחל ניצחון פירוס בקרב תרמופילאי, ותיקו (עם אבדות קשות לפרסים) בקרב הימי ארטמיסיון. לאחר קרבות אלה נסוג הצי היווני אל מצר סלמיס הסמוך לאתונה, החזקה מבין הפוליס היווניות.
האורקל מדלפי ניבאה כי "רק חומות עץ יגנו על אתונה". מנהיג אתונה, תמיסטוקלס, השתמש בנבואת האורקל על מנת לשכנע את תושבי אתונה לנטוש את העיר ולמקד את כוחם של הפוליס היווניות בצי, שם היה להם יתרון ניכר על פני הפרסים, בעוד שבצבא היבשה היה לפרסים יתרון מוחץ שיוכל להכריע את אתונה ובנות בריתה. ספינות יוון היו, לפי תמיסטוקלס, חומת העץ שתגן על אתונה. בני אתונה התפנו מעירם בעזרת הצי, מלבד מיעוט שהתעקש לפרש את נבואת האורקל כלשונה והתבצר באקרופוליס שבאתונה, מעבר לחומות העץ של העיר, אך נטבח לבסוף על ידי הפרסים שהעלו באש את העיר. בעניין הצורך שבתגבור הצי הימי, התקשה תמיסטוקלס בשכנוע העם היווני בגודל האיום הפרסי ובצורך הממשי שבהקצאת משאבי המדינה לצורך תגבור הצי הימי, ולכן שיקר לעם היווני על קיומו של איום אחר קרוב יותר לבית; שאנשי אגינה מהווים איום לספינות המסחר של אתונה, ולכן יש צורך בהצטיידות הצי לקראת מלחמה מולם.
מהלך הקרב

בשלב הזה עמד הצי היווני ללא תנועה בתוך מצר סלמיס, ואילו הצי הפרסי עגן במפרץ הסרוני מחוץ למצר. תמיסטוקלס שלח שליח פרסי אל חשיארש, אשר סיפר לו כי היוונים מתכוונים לחמוק בלילה מצדו השני של המצר. חשיארש התפתה להאמין ושלח את השייטת המצרית שלו לחסום את פתחו השני של המעבר. באותו הזמן נע צפונה עם מהלך המצר חלק מהצי היווני, דבר שרק אימת את חשדותיהם של הפרסים בדבר הבריחה.
בבוקר למחרת נכנסו האוניות הפרסיות בטור לתוך מצר סלמיס. חשיארש עצמו ישב באותה עת על כיסא מוזהב על ראש אחת הגבעות הצופות על המצר מכיוון היבשת. בעת כניסתן של הספינות הפרסיות הגדולות והכבדות למצר תקפו את אגפן הדרומי התלת-חתריות היווניות הקלות, ובה בעת תקפו את אגפם הצפוני של הפרסים הספינות היווניות אשר התקדמו במצר והתחבאו בין פיתוליו. הספינות הפרסיות הגדולות התקשו לתמרן ולפנות במעבר הצר והתנגשו זו בזו מחמת כמותן וצפיפותן. הספינות היווניות הקלות הבקיעו בעזרת אילי הניגוח שלהן את בטן הספינות הפרסיות ושברו את משוטיהן.
200 ספינות פרסיות הוטבעו, מפקד הצי נהרג בקרב, ושאריות הצי ברחו לכיוון הים הפתוח. חשיארש עצמו חזר לארצו, אולם שאר הצבא נסוג להתארגנות מחודשת בבויוטיה ובתסאליה. אבדותיהם של היוונים היו נמוכות בהרבה; כ-40 ספינות יווניות בלבד הוטבעו. לקרב היו משמעויות מרחיקות לכת: ההסתערות הפרסית הגדולה ביותר אל אירופה נכשלה באופן נחרץ, ומלבד קרב פלטאיה לא שבו עוד הפרסים לתקוף את יוון.
ראו גם

תמיסטוקלס
חשיארש הראשון
אייסכילוס איש אתונה,
מחבר הטרגדיה "הפרסים", שנטל חלק בקרב הימי
האי סלמיס,
תצלום לווין
קשר פפטידי

תגובת דחיסה בין שתי חומצות אמינו, הפחמן מהקצה הקרבוקסילי של אחת החומצות נקשר לחנקן שבקצה האמיני בחומצה השנייה. נוצר קשר פפטידי (אדום) ומשתחררת מולקולת מים (כחול)
קשר פפטידי הוא קשר קוולנטי בין שתי חומצות אמינו.
הקשר נוצר בתגובת דחיסה, במהלכה מתחברות שתי חומצות אמיניות ונפלטת מולקולה אחת של מים. בעת יצירת הקשר, חומצה אמינית אחת משתמשת בקצה האמיני שלה (NH2) כדי להתחבר לקצה הקרבוקסילי (COOH) של חומצה אמינית שנייה; שאר מרכיבי חומצות האמינו - אטום מימן, אטום הפחמן המרכזי והשייר המייחד כל חומצה (קבוצת R) - אלה אינם משתתפים בקשר. כאשר תהליך יצירת הקשר מסתיים נוצר קשר חדש בין מימן, חנקן, פחמן וחמצן ונותרים שני אטומי מימן ואטום חמצן הנפלטים כמים (H2O).
קשר פפטידי הוא למעשה קשר אמידי, שכן לאחר היווצרותו נוצרת קבוצת אמיד (CONH) המורכבת מקבוצת קרבוניל (CO) שנתרמה על ידי הקצה הקרבוקסילי של החומצה הראשונה, ומקבוצת אמין (NH), שנתרמה על ידי הקצה האמיני של החומצה השנייה.
שרשרת של שתי חומצות אמינו ומעלה המחוברות בקשר פפטידי נקראת פפטיד. בסיווג על פי אורך שרשרת של שתי חומצות נקראות דיפפטיד; שלוש חומצות - טריפפטיד; עד 20 חומצות - אוליגופפטיד; 30 עד 50 חומצות -פוליפפטיד; מעל ל-50 חומצות - חלבון.[דרוש מקור]
לגילוי קשרים פפטידיים בתמיסה משתמשים במבחן ביאורט.
קולונטאר

| --- | --- |
סמל קולונטארסמל קולונטאר

 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת דווצ'ר
 שטח:  21.72 קמ"ר
 אוכלוסייה:  ‏
  ‑ בכפר:  639 (1 בינואר 2024)
 קואורדינטות:  47°05′04″N 17°28′30″E﻿ / ﻿47.084444444444°N 17.475°E﻿ / 47.084444444444; 17.475 
 אזור זמן:  UTC +1
 http://www.kolontar.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קולונטאר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קולונטאר  he tabBackground:;tabBorder:#aaa;defaultTab:0;
 
קולונטאר (בהונגרית: Kolontár) הוא כפר זעיר במחוז וספרם שבמרכז הונגריה.
כמו כפרים רבים באירופה גם בקולונטאר מספר התושבים נמצא בירידה. כך, בשנת 1990 חיו בכפר 755 תושבים, ובשנת 2020 רק 639 תושבים.
יהודי קולונטאר

בקולונטאר חיו שבעה יהודים בשנת 1840.
הערות שוליים

1 2  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת דווצ'ר |
| --- | --- | --- |
| יישובים | דווצ'ר • אדוריאנהאזה • אפאצטורנה • בורסרצ'ק • צ'גלה • דברון • דובה • אגראליה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה • ויד • טישקוואר |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
צ'חה (שפה)

| --- | --- |
 מדינות:  אתיופיה
 דוברים:  130,000 מספר לא מתוארך
 משפחה:  שפות אפרו-אסיאתיות שפות שמיות שמיות דרומיות שפות אתיו-שמיות ? אתיו-שמיות דרומיות שפות גוראגה המערביות סבת-בית צ'חה
 קוד שפה:  ISO 639-3: –אין–   גלוטולוג: chah1248
 ראו גם:  שפה • כתב • רשימת שפות
 
צ'חה או צ'אחה (ቸሃ, בתעתיק: čehā או čexā) הוא ניב של שפת סבת-בית, אחת משפות גוראגה המדוברת במרכז במרכז אתיופיה, בעיקר באזור גוראגה שבמדינת האומות, הלאומים ועמי הדרום בדרום אתיופיה. היא מדוברת גם על ידי אנשי גוראגה בערים באתיופיה ובמיוחד באדיס אבבה. צ'חה מוכרת בבלשנות בשל המורפופונולוגיה המורכבת מאוד שלה.
דוברים

על פי מאגר אתנולוג, הניבים של סבת-בית הם: צ'חה, אֵזַ'ה, גוּמֵר (או גְװֵּמַרֵה), גוּרַה, גְײֵטוֹ (או גְײֵטַה) ומוּחֵר (או מוּהֵר, מװַּחֵר או מװַּהֵר). עם זאת, חלקן נחשבות לפעמים לשפות בפני עצמן. בפרט, מוּחֵר שונה כל כך מיתר הניבים, עד כדי כך שרוברט חצרון, בדעת יחיד, אינו מסווג אותו בקבוצת שפות גוראגה המערבית כלל.
פונולוגיה ומורפולוגיה > עיצורים

הפונולוגיה של השפות האתיו-שמיות דומה למדי, ובמיוחד בתוך שפת סבת-בית. בדרך כלל יש מערך של עיצורים מסודקים, ובחלקן יש גם עיצורים משופתתים ומחונככים. בצ'חה יש יותר עיצורים מחונככים ומשופתתים מאשר ביתר השפות האתיו-שמיות. מספר הפונמות המדויק אינו מוסכם על כלל החוקרים, בשל המורכבות הגדולה של המורפופונולוגיה בצ'חה.
בטבלאות הבאות, הצלילים מובאים באלפבית הפונטי הבינלאומי, ובסוגריים משולשים התעתיק השמי/אתיופי. הטבלה הראשונה מראה את העיצורים בצ'חה.
|  |  | שִפתיים> מקום חיתוך פשוט | שִפתיים> משופתתים | שינִיים | בתר-מכתשיים | חכיים / מחונככים | וילוניים> מקום חיתוך פשוט | וילוניים> משופתתים | סדקיים |
| --- | --- | --- | --- | --- | --- | --- | --- | --- | --- |
| אפיים | אפיים | m | mʷ | n |  |  |  |  |  |
| סותמים/ מחוככים | קוליים | b | bʷ | d | d͡ʒ ⟨ǧ⟩ | ɟ ⟨gʸ⟩ | ɡ | ɡʷ |  |
| סותמים/ מחוככים | אטומים | p | pʷ | t | t͡ʃ ⟨č⟩ | c ⟨kʸ⟩ | k | kʷ |  |
| סותמים/ מחוככים | מסודקים |  |  | tʼ ⟨ṭ⟩ | t͡ʃʼ ⟨č̣⟩ | cʼ ⟨ḳʸ⟩ | kʼ ⟨ḳ⟩ | kʼʷ ⟨ḳʷ⟩ |  |
| חוככים | קוליים |  |  | z | ʒ ⟨ž⟩ |  |  |  |  |
| חוככים | אטומים | f | fʷ | s | ʃ ⟨š⟩ | ç ⟨xʸ⟩ | x | xʷ | h |
| מקורבים | מקורבים | β̞ |  | l |  | j ⟨y⟩ |  | w |  |
| רוטטים | רוטטים |  |  | r |  |  |  |  |  |
פונולוגיה ומורפולוגיה > תנועות

מלבד שבע התנועות הטיפוסיות בשפות אתיו-שמיות, יש בשפת סבת-בית התנועה הקדמית החצי-פתוחה /ɛ/ והתנועה האחורית החצי-פתוחה המעוגלת /ɔ/. בחלק מהניבים יש הן תנועות פונמיות ארוכות הן קצרות, ובחלקם יש תנועות מאונפפות.
הטבלה הבאה מראה את התנועות בצ'חה.
|  | קדמיות | מרכזיות | אחוריות |
| --- | --- | --- | --- |
| סגורות | i | ɨ ⟨ə⟩ | u |
| חצי-סגורות | e |  | o |
| חצי-פתוחות | ɛ | ɐ ⟨ä⟩ |  |
| פתוחות |  | a |  |
פונולוגיה ומורפולוגיה > מורפופונולוגיה

בנוסף למורכבות במורפולוגיית הפועל, האופיינית לכל השפות השמיות, שפת סבת-בית גוראגה מציגות מורכבות נוספת, בגלל הקשר בין העיצורים בשורש הפועלי וכיצד הם מתממשים במשקל/בניין מסוים של כל פועל, או בשמות עצם גזורי-פועל. לדוגמה, השורש של הפועל "פתח" הוא כּ-פֿ-ת {kft}, כמו ברוב השפות האתיו-שמיות. בחלק מהצורות המשתמשות בשורש הזה, שלושת העיצורים מופיעים כמו שהם; לדוגמה, בנטיית הסופיות (אספקט מושלם) גוף 3-יחיד-זכר בצ'חה "פָּתַח" היא [כֵּפֵתֵם] /käfätä-m/. עם זאת, בצורת הסתמי של הפועל, "פותחים ~ נפתח", שניים מעיצורי השורש משתנים: [כֵּפְוֵּצ'ים] käfʷäč-i-m.
לפחות שלושה תהליכים פונולוגיים שונים ממלאים תפקיד במורפופונולוגיה של שפת סבת-בית.
פונולוגיה ומורפולוגיה > מורפופונולוגיה > ביטול קוליות ו"הכפלה"

ברוב השפות האתיו-שמיות, הכפלה, כלומר התארכות עיצור, ממלאת תפקיד בהבחנת מילים זו מזו ובדקדוק של פעלים (יש לציין שהמִכְפָּל אינו משתקף בכתב געז).
לדוגמה, באמהרית, העיצור השני של שורש פועל משלושה עיצורים מוכפל בנטיית הסופיות (האספקט המושלם): למשל מהשורש ס-ד-בּ "להעליב" – säddäbä "הוא העליב". בצ'חה ובכמה דיאלקטים של סבת-בית (אבל לא בניבים אז'ה ומוחר), במקום הכפלה מתבצע ביטול קוליות (devoicing). לדוגמה, שורש הפועל שמשמעותו "להעליב" זהה בסבת-בית (רק שבמקום b יש β), אך באספקט המושלם העיצור השני הופך ל-[t] בדיאלקטים שאינם מבצעים הכפלה: sätäβä-m "הוא העליב".
העיצורים הקוליים הבאים עוברים את תהליך ביטול הקוליות: b/β→p, d→t, g→k, bʷ→pʷ, ǧ→č, gʸ→kʸ, gʷ→kʷ, z→s, ž→š.
הצורה ה"בלתי קולית/מוכפלת" של /r/ היא /n/. עיצורים קוליים אחרים אינם עוברים ביטול קוליות.
פונולוגיה ומורפולוגיה > מורפופונולוגיה > שִׂפְתוּת

מספר תהליכים מורפולוגיים גורמים לשִׂפְתוּת (עיגול שפתיים) של עיצורים. לדוגמה, מהשורש ג-כּ-ר "להיות ישר", שם הוא נגזר התואר gʷǝkʷǝr "ישר". תהליכים כאלה מתרחשים גם באמהרית, למשל אם המשקל/תבנית כוללת תנועה מעוגלת o/u, אזי עיגול השפתיים יעבור לעיצור.
עיצורים וילוניים ושפתיים יכולים לעבור שִׂפְתוּת: p→pʷ, b→bʷ, β→w, f→fʷ, k→kʷ, ḳ→ḳʷ, g→gʷ, x→xʷ.
פונולוגיה ומורפולוגיה > מורפופונולוגיה > חנכוך, ביטול חנכוך

מספר תהליכים מורפולוגיים גורמים לעיצורים לעבור תהליך חנכוך (להתחנכך). לדוגמה, צורת יחיד נקבה בגוף שני של פעלים בלא מושלם ובז'וסיב/אימפרטיבי גורמת לאחד מעיצורי השורש להתחנכך (אם הוא אכן ניתן לחנכוך): [כּ-פֿ-ת] שמשמעותו "פ-ת-ח", tǝkäft "אתה פוֹתח", tǝkäfč "את פותחת".
עיצורים שיניים ועיצורים וילוניים יכולים לעבור תהליך חנכוך:
t → č, ṭ → č̣, d → ǧ, s → š, z → ž, k → kʸ, ḳ → ḳʸ, g → gʸ, x → xʸ.
בנוסף, r מתחנכך ל-y.
בסביבה מורפולוגית אחת, מתרחש דווקא התהליך ההפוך, ביטול-חנכוך. בצורת הציווי/תילוי (יוסיב) של אחד הבניינים, העיצור הראשון בשורש עובר ביטול-חנכוך (אם הוא אכן ניתן לחנכוך). לדוגמה, הפועל היוצא "לחזור" מהשורש [ז'-פּ-ר] באספקט המושלם žäpärä-m "חָזַר", אבל ž עובר ביטול חנכוך z בציווי zäpǝr "חזור!".
פונולוגיה ומורפולוגיה > אלופונים

הקשר בין הצלילים [n], [r] ו-[l] מורכב. לפחות בתוך בסיסי הפועל, ניתן להתייחס אל [n] ו-[r] כאלופונים של אותה פונמה. זו מתממשת כאלופון [n] בתחילת מילה, או בסביבה של "הכפלה" (ראו סעיף על הכפלה לעיל), או כשהיא בסוף ההברה הלפני-אחרונה של המילה. בכל יתר המקרים יתממש האלופון [r].
עם השורש נ-מ-ד~ר-מ-ד "אהב": nämädä-m "הוא אהב" לעומת tä-rämädä-m "הוא נאהב".
עם השורש ב-ר-(ר) "אכל", בגזרת הכפולים: yǝ-βära הוא אוכל", bäna-m "הוא אכל".
עם השורש ס-מ-בּ-ת~ס-ר-פּ-ת "לבלות זמן" (אולי מקביל לשורש ש-ב-ת העברי): sǝräpätä-m "הוא בילה זמן", wä-sämbǝt "לבלות זמן" ([n] עוברת שִׂפְתוּת ל-[m] בהשפעת [b] שאחריה).
בנקסירה כותב גם כי [k] הוא אלופון של /x/ ו-[b] אלופון של /β/.
כתב

צ'חה נכתבת בכתב געז האתיופי, עם כמה התאמות קטנות. הכתב פותח במקור לשפת געז, שנכחדה, וכיום משמש לאמהרית ותיגרינית. על אף שבינתיים פורסמו רק מעט טקסטים בשפת סבת-בית, לפחות שלושה רומנים הופיעו בניב צ'חה, ביניהם מאת סַהְלֶה סֶלַּאסֶה ומאת גֵבְּרֵיֵסוּס הַיילֵמַרְיַם).
כתיבת צ'חה נעשית באמצעות כתב געז ההברתי, באופן כללי כפי שהותאם לכתיבת השפות המודרניות אמהרית ותיגרינית. עם זאת, לצורך ייצוג העיצורים המחוככים שאינם קיימים בגעז, באמהרית או בתיגרינית, הותאמו מספר אותיות, למשל בהוספת סימן וי קטן ◌̌ בראש האות (Caron, háček). האותיות המיוחדות הוכנסו לשימוש בתחילה לצורך תרגום הברית החדשה לצ'חה, בידי "החברה האתיופית לביבליה", אחר כך לתרגום הביבליה כולה, ולבסוף הן אומצו באופן נרחב. בטבלה להלן, האותיות המיוחדות לצ'חה מסומנות בצהוב.
|  | ä [ə] | u | i | a | e | ə [ɨ]~∅ | o | ʷä   [ʷ] | ʷi | ʷa | ʷe | ʷə   [ʷɨ] |
| --- | --- | --- | --- | --- | --- | --- | --- | --- | --- | --- | --- | --- |
| x | ኸ | ኹ | ኺ | ኻ | ኼ | ኽ | ኾ | ዀ | ዂ | ዃ | ዄ | ዅ |
| xʸ | ⷐ | ⷑ | ⷒ | ⷓ | ⷔ | ⷕ | ⷖ |  |  |  |  |  |
| l | ለ | ሉ | ሊ | ላ | ሌ | ል | ሎ |  |  |  |  |  |
| m | መ | ሙ | ሚ | ማ | ሜ | ም | ሞ | ᎀ | ᎁ | ሟ | ᎂ | ᎃ |
| r | ረ | ሩ | ሪ | ራ | ሬ | ር | ሮ |  |  |  |  |  |
| s | ሰ | ሱ | ሲ | ሳ | ሴ | ስ | ሶ |  |  |  |  |  |
| š | ሸ | ሹ | ሺ | ሻ | ሼ | ሽ | ሾ |  |  |  |  |  |
| ḳ | ቀ | ቁ | ቂ | ቃ | ቄ | ቅ | ቆ | ቈ | ቊ | ቋ | ቌ | ቍ |
| ḳʸ | ⷀ | ⷁ | ⷂ | ⷃ | ⷄ | ⷅ | ⷆ |  |  |  |  |  |
| b | በ | ቡ | ቢ | ባ | ቤ | ብ | ቦ | ᎄ | ᎅ | ቧ | ᎆ | ᎇ |
| β | ቨ | ቩ | ቪ | ቫ | ቬ | ቭ | ቮ |  |  |  |  |  |
| t | ተ | ቱ | ቲ | ታ | ቴ | ት | ቶ |  |  |  |  |  |
| č | ቸ | ቹ | ቺ | ቻ | ቼ | ች | ቾ |  |  |  |  |  |
| n | ነ | ኑ | ኒ | ና | ኔ | ን | ኖ |  |  |  |  |  |
| ñ | ኘ | ኙ | ኚ | ኛ | ኜ | ኝ | ኞ |  |  |  |  |  |
| ʾ | ኧ | ኡ | ኢ | አ | ኤ | እ | ኦ |  |  |  |  |  |
| k | ከ | ኩ | ኪ | ካ | ኬ | ክ | ኮ | ኰ | ኲ | ኳ | ኴ | ኵ |
| kʸ | ⷈ | ⷉ | ⷊ | ⷋ | ⷌ | ⷍ | ⷎ |  |  |  |  |  |
| w | ወ | ዉ | ዊ | ዋ | ዌ | ው | ዎ |  |  |  |  |  |
| z | ዘ | ዙ | ዚ | ዛ | ዜ | ዝ | ዞ |  |  |  |  |  |
| ž | ዠ | ዡ | ዢ | ዣ | ዤ | ዥ | ዦ |  |  |  |  |  |
| y | የ | ዩ | ዪ | ያ | ዬ | ይ | ዮ |  |  |  |  |  |
| d | ደ | ዱ | ዲ | ዳ | ዴ | ድ | ዶ |  |  |  |  |  |
| ǧ | ጀ | ጁ | ጂ | ጃ | ጄ | ጅ | ጆ |  |  |  |  |  |
| g | ገ | ጉ | ጊ | ጋ | ጌ | ግ | ጎ | ጐ | ጒ | ጓ | ጔ | ጕ |
| gʸ | ⷘ | ⷙ | ⷚ | ⷛ | ⷜ | ⷝ | ⷞ |  |  |  |  |  |
| ṭ | ጠ | ጡ | ጢ | ጣ | ጤ | ጥ | ጦ |  |  |  |  |  |
| č̣ | ጨ | ጩ | ጪ | ጫ | ጬ | ጭ | ጮ |  |  |  |  |  |
| p̣ | ጰ | ጱ | ጲ | ጳ | ጴ | ጵ | ጶ |  |  |  |  |  |
| ṣ | ፀ | ፁ | ፂ | ፃ | ፄ | ፅ | ፆ |  |  |  |  |  |
| f | ፈ | ፉ | ፊ | ፋ | ፌ | ፍ | ፎ | ᎈ | ᎉ | ፏ | ᎊ | ᎋ |
| p | ፐ | ፑ | ፒ | ፓ | ፔ | ፕ | ፖ | ᎌ | ᎍ | ፗ | ᎎ | ᎏ |
|  | ä [ə] | u | i | a | e | ə [ɨ] | o | ʷä   [ʷ] | ʷi | ʷa | ʷe | ʷə   [ʷɨ] |
ראו גם

אינור – עוד שפת גורו מערבית.
סודו - שפת גורו צפונית.
זאי (זוואי) וסילטית - שפות גורו מזרחיות.
בני גוראגה
הערות שוליים

↑  סבת-בית במאגר אתנולוג (מהדורה 15, 2005)
↑  שפת סבת-בית במאגר אתנולוג, באתר www.ethnologue.com (באנגלית)
↑  Hetzron, Robert (1972). Ethiopian Semitic: studies in classification. Manchester: Manchester University Press. ISBN 0-7190-1123-X. But his conclusions are not accepted by all. Refer Etymological Dictionary of Gurage by Wolf Leslau.
1 2  Degif Petros Banksira, Sound mutations: the morphophonology of Chaha, Amsterdam: J. Benjamins Pub, 2000, ISBN 9027225648
| --- | --- |
בקרת זהויות :  NLI: 987007285400305171  LCCN: sh00001672
קשת ארוכה

קשת ארוכה (באנגלית: Longbow; נקראת גם קשת אנגלית ארוכה או קשת וולשית ארוכה) היא קשת שמקורה בווילס שבבריטניה.
קשת ארוכה.
הקשת שאורכה נע בין 1.8 ל-2 מטרים הייתה יוצאת דופן מבחינת מידותיה ומכאן נגזר שמה. גודלה של הקשת הביא לכך שנדרש כח רב על מנת להפעילה.
השימוש בקשת נחשב על פי רוב לעיסוק לא ראוי לאצילים ולכן השימוש בו היה נפוץ בעיקר בקרב האיכרים. במלחמת מאה השנים בין צרפת לאנגליה הטילה הקשת הארוכה את חיתתה על הצרפתים. הטווח הארוך שלה גרם לאבדות רבות בקרב האבירים הצרפתים. הקשת המוצלבת, אשר שימשה את הצרפתים לא יכלה להתחרות בטווח העדיף של הקשת הארוכה. הניצחונות של האנגלים בקרבות פואטיה, אז'נקור וקרסי הושגו בעיקר בזכות השימוש היעיל של הצבא האנגלי בקשת הארוכה.
הפעלה מיומנת של הקשת הארוכה דרשה אימון רב. לפיכך הוצאו צווים באנגליה שהוציאו את משחקי הכדורגל והגולף מחוץ לחוק וזאת על-מנת שהאיכרים יקדישו את כל זמנם הפנוי לאימוני קשתות.
רבים סוברים כי לקשת הארוכה היה טווח הירי הגדול ביותר אולם הקשת המורכבת הייתה חזקה יותר. הטווח המקסימלי הממוצע המיוחס לקשת הארוכה נע בין 240 ל-270 מטר. הטווח המקסימלי הממוצע המיוחס לקשת הטורקית ולקשת המונגולית נע בין 320 ל-340 מטר. בחצים מיוחדים המיועדים לירי למרחק (Flight Arrows) הושגו טווחים העולים על 600 מטר. הטווח הארוך ביותר המתועד הושג על ידי קשת מורכבת טורקית והגיע ל-888 מטר.
קונסרבטוריון קריית ים

| --- | --- |

 קונסרבטוריון
 תקופת הפעילות:  1991–הווה (כ־33 שנים) 
 מייסדים:  שמואל סיסו 
 מיקום
 מדינה:  ישראל ישראל
 קואורדינטות:  32°51′14″N 35°04′41″E﻿ / ﻿32.853981942975°N 35.077924689855°E﻿ / 32.853981942975; 35.077924689855
 אתר רשמי
  (למפת הגליל המערבי מוגדלת) קונסרבטוריון קריית ים(למפת הגליל המערבי רגילה) קונסרבטוריון קריית ים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קונסרבטוריון קריית ים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קונסרבטוריון קריית ים
 
תזמורת כלי קשת
קונסרבטוריון קריית ים הוקם בשנת 1991 ביוזמתו של מוטי איינס וראש העיר דאז שמואל סיסו, במטרה להקים תזמורת נוער. הקונסרבטוריון הוא בית ספר מקצועי לנגינה בקרית ים.
היסטוריה והישגים

בשנה הראשונה בקונסרבטוריון לימדו רק כלים השייכים לתזמורת כלי נשיפה: חצוצרה, טרומבון, קלרינט וסקסופון, וכלי הקשה. כעבור שנה נפתחה גם מחלקת כלי קשת: כינור, ויולה וצ'לו. יותר מאורח התווספו גם שיעורי פסנתר, גיטרה ופיתוח קול. כיום לומדים בקרית ים על כל כלי הנגינה, יש שיעורי העשרה בתורת המוזיקה, סולפג והרמוניה, ותולדות הספרות המוזיקלית. בנוסף גם ניתן ללמוד קומפוזיציה (הלחנה).
בקונסרבטוריון פועלות שלוש תזמורות כלי נשיפה, שתי תזמורות כלי קשת, שתי מקהלות והרכב ביג בנד. מזה מספר שנים הרחיב הקונסרבטוריון את פעילותו החינוכית והקים פרויקטים ללימודי מוזיקה בתוך בתי ספר בעיר, ובכך קירב תלמידים רבים יותר לחוויית עשיית המוזיקה.
ההרכבים הייצוגיים – תזמורת כלי נשיפה, כלי הקשת והמקהלה מרבים להופיע בכל חלקי הארץ, וגם מחוצה לה בקונצרטים, פסטיבלים ואירועי תרבות שונים. ישנם גם הרכבים קאמריים למיניהם המופיעים בטקסים עירוניים וקהילתיים.
שיעורי נגינה בקונסרבטוריון מתבססים על סגנונות מוזיקליים שונים ומגוונים: מוזיקה קלאסית, ג'אז, מוזיקה קלה ופולקלור.
את התלמידים המתקדמים מכין צוות מורים מקצועי ומנוסה בניהולו של רן נחום, שהחליף את מוטי איינס בשנים האחרונות, למבחני בגרות בנגינה, למבחנים למוזיקאי מצטיין, לימודים גבוהים וקרן התרבות אמריקה-ישראל.
בין בוגרי קונסרבטוריון קריית ים נמנים נגנים בתזמורות מקצועיות, סולנים, תזמורת צה"ל ואנשי אקדמיה. לבוגרי הקונסרבטוריון יש אפשרות לחזור לנגינה בתזמורת הבוגרים.
הערות שוליים

↑  קרית ים - conservatory, באתר kyam.sisma.org.il
↑  קונסרבטוריון, באתר www.kiryat-yam.muni.il
קרב סינופ

קרב סינופ (ברוסית: Синопское сражение, בטורקית: Sinop Baskını) הוא קרב ימי שניטש ב-30 בנובמבר 1853, בתחילת מלחמת קרים (1853–1856), בין אוניות הצי הרוסי הקיסרי לאוניות הצי העות'מאני. סינופ הוא נמל-ים בחוף הדרומי של הים השחור, אז חלק מהאימפריה העות'מאנית וכיום חלק מטורקיה. שייטת רוסית תקפה שייטת עות'מאנית שעגנה בתוך הנמל והשמידה אותה לגמרי. השייטת הרוסית מנתה שש אוניות קו, שתי פריגטות ושלוש אוניות משוטה חמושות בפיקודו של אדמירל פאבל נחימוב. השייטת העות'מאנית, המסוגרת בתוך הנמל, מנתה שבע פריגטות, שלוש קורבטות ושתי אוניות משוטה חמושות בפיקוד אדמירל-משנה עות'מאן פאשה (אנ').
בתקופה שקדמה לקרב הכניסו הרוסים לשימוש באוניותיהם תותחים ימיים היורים פגזים נפיצים, ונשק זה הוא שהעניק להם את היתרון המכריע בקרב. כל הפריגטות והקורבטות העות'מאניות טבעו או עלו על החוף כדי להציל את עצמן; אוניית קיטור אחת הצליחה להימלט. הרוסים לא איבדו אף אונייה. קרוב ל-3,000 טורקים נהרגו בהפגזה הרוסית על העיר לאחר הקרב.
תבוסת העות'מאנים בקרב הייתה אחד הגורמים לכניסת צרפת ובריטניה למלחמה לצדו של הסולטאן. הקרב גם מסמל את קיצה של אוניית המפרשים המלחמתית העשויה עץ ואת הולדת אוניית הקיטור המלחמתית מחופת השריון. הסיבה היא, כי הפגזים הנפיצים חדרו ללא קושי בעד גופי העץ של האוניות ואחר כך התפוצצו כשהם גורמים לאבידות ולשריפה בתוך האונייה עצמה.
רקע

בהתאם לפקודת הנסיך מנשיקוב, נשלח לחופי טורקיה פאבל נחימוב שפיקד על קבוצת אוניות. היו ידיעות שבאזור סינופ מכנסים הטורקים כוח צבאי במטרה להנחיתו באזור סוחומי. כאשר קרב הצי הרוסי לעיר, הבחין נחימוב שבנמל עוגנות מספר אוניות טורקיות והנמל מוגן היטב על ידי תותחי החוף. הוא החליט להמתין עד קבלת תגבורת. ב-28 בנובמבר 1853 הצטרפו לנחימוב מספר אוניות רוסיות נוספות.
הקרב

הקרב החל ב-30 בנובמבר בשעות הצהריים. ירי הטורקים הסב נזק כבד לאחת האוניות הרוסיות. למרות הפגיעה המשיכה האונייה להתקדם לכיוון הטורקים, ובסופו של דבר הצליחה להצית ולהטביע שתי אוניות טורקיות.
אונייה רוסית נוספת הצליחה להטביע שתי אוניות טורקיות וגם לשתק סוללת תותחי חוף. תוך שעה וחצי של הקרב הוטבעו אוניות טורקיות נוספות וכל סוללות החוף נוטרלו.
עקב שריפת האוניות התפשטה האש גם לעיר עצמה. אחת האוניות הטורקיות הצליחה לפרוץ את המצור ולעזוב את הנמל. לאור יתרון במהירות היא הצליחה להתרחק מהאוניות הרוסיות ולהגיע לקונסטנטינופול.
יתר האוניות הטורקיות הוטבעו ומפקד הצי הטורקי נשבה.
עם סיום הקרב הצי הרוסי החל בתיקונים וב-2 בדצמבר החל לנוע לכיוון סבסטופול.
הערות שוליים

↑  Mikaberidze, Alexander (2011). Conflict and Conquest in the Islamic World: A Historical Encyclopedia. Vol. 1.
↑  Tucker, Spencer C. (2011). Battles that Changed World History. ABC-CLIO.
↑  Pitt, Lieutenant Commander William M. (1971). "The Use of Seapower in Countering the Strategy of Interposition". US Naval War College.
↑  Potter, E.B. (1981). Sea Power – A Naval History. Annapolis, Maryland, Naval Institute Press. p. 118.
ערך זה הוא קצרמרבנושא צבא. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007546145905171  LCCN: sh85122929